
Akti kehtestaja:

Akti nimetus:

määrus

Teksti liik:

algtekst

Akti vastuvõtmise koht: 
NARVA linn

Avaldamismärge:
NARVA LINNAVALITSUSE LINNAVARAKOMISJONI PÕHIMÄÄRUS

Narva Linnavalitsuse ___. juuli 2006 a. määrus nr ______
 

  

Määrus kehtestatakse kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230; 32, 235) § 30 lõike 1 punkti 3 ja Narva linna põhimääruse (KO 2000, 76, 1094) punkti 5.7.2 alusel.

1. peatükk

NARVA LINNAVALITSUSE LINNAVARAKOMISJONI PÕHIMÄÄRUS
1. jagu 

Üldsätted

§1. Narva Linnavalitsuse linnavarakomisjon (edaspidi – komisjon) on Narva Linnavalitsuse (edaspidi – linnavalitsus) alaline komisjon.

.

§2. Komisjon on kollegiaalorgan, mille otsused on soovitusliku iseloomuga linnavalitsuse määruste ja korralduste ettevalmistamisel.

§3. Komisjoni põhimääruse kinnitab ning komisjoni tegevuse lõpetab linnavalitsus.

§4. Komisjon juhindub oma tegevuses riigi ja Narva Linnavolikogu (edaspidi – linnavolikogu) ja linnavalitsuse õigusaktidest ning käesolevast põhimäärusest.

2. jagu

Komisjoni koosseis

§5. Komisjoni esimehe ja aseesimehe määrab korraldusega linnavalitsus linnavalitsuse liikmetest.

§6. Komisjoni koosseisu kinnitab linnavalitsus. Komisjon valib oma liikmete hulgast komisjoni sekretäri. Komisjoni istungitest on õigus osa võtta Narva linnavolikogu (edaspidi – linnavolikogu) liikmetel, linnavalitsuse liikmetel, NARVA linna kohaliku omavalitsuse asutuste spetsialistidel. Ülalnimetamata huvitatud isikud võivad osaleda komisjoni istungitest ainult komisjoni esimehe loal või kutsel. 

3. jagu

Komisjoni ülesanded

§7. Komisjoni ülesandeks on käesoleva põhimääruse punktis 2 sätestatud otsuste vastuvõtmine ja linnavalitsusele ja linnavolikogule ettepanekute tegemine alljärgnevates küsimustes:

1) omandireformi aluste seadusest tulenevates ja linnavalitsuse ja linnavolikogu pädevuses olevates küsimustes, seal hulgas riigivara munisipaliseerimise küsimustes;

2) NARVA linnale kuuluva vara valdamise, kasutamise ja käsutamise küsimustes, seal hulgas, NARVA linnale kuuluva vara kõlbamatuks tunnistamise, mahakandmise ja hävitamise küsimustes;

3) NARVA linna ja NARVA linna kohaliku omavalitsuse asutuste rahanõude lootusetuks tunnistamise ja mahakandmise küsimustes;

4) NARVA linna vara erastamise, võõrandamise, või kasutusse andmise viisi, -lisatingimuste ja -alghinna suhtes ettepanekute tegemine linnavalitsusele;

5) parima pakkumise väljaselgitamine  eelläbirääkimistega pakkumise korras toimuval linnavara erastamisel, võõrandamisel ja kasutusse andmisel, kooskõlas linnavolikogu poolt kinnitatud vastavate õigusaktidega.

4. jagu

Komisjoni õigused

§8. Komisjonil on õigus:

1) saada komisjoni pädevusse kuuluvates küsimustes NARVA linna kohaliku omavalitsuse asutustelt vajalikku informatsiooni ning komisjoni tööks vajalikke materjale;

2) anda hinnanguid ja teha ettepanekuid linna õigusaktide eelnõudele, mis käsitlevad käesoleva määruse §7 punktide 1-6 määratud valdkonda;

3) oma ülesannete täitmisel viia läbi uuringuid ja eksperthinnanguid ning esitada tulemuste analüüs linnavalitsusele;

4) luua töögruppe komisjoni eesmärkide täitmiseks;

5) küsida spetsialistide arvamust komisjoni pädevusse kuuluvate küsimuste lahendamiseks.

5. jagu

Komisjoni töökorraldus
§9. Komisjoni töövormiks on koosolek. Komisjon on otsustusvõimeline, kui komisjoni koosolekust võtab osa pool komisjoni liikmetest, seal hulgas esimees või aseesimees.

§10. Komisjoni koosolekute kokkukutsumise ja päevakorda kuuluvad küsimused valmistab ette Narva linnavalitsuse Linnavara- ja majandusamet. Vajaduse korral komisjon võib kokkukutsuda komisjoni esimees või tema äraolekul komisjoni aseesimees.

§11. Komisjoni otsused võetakse vastu kohal olnud komisjoni liikmete poolhäälte enamusega. Häälte võrdsuse korral on otsustav komisjoni esimehe hääl või komisjoni esimehe äraolekul – komisjoni aseesimehe hääl. 

§12. Komisjoni koosoleku protokolli kantakse koosolekul vastuvõetud otsused koos hääletamistulemustega ning otsuse põhjendus. Protokoll vormistatakse kolme tööpäeva jooksul ning selle kirjutab alla koosoleku juhataja. Komisjoni liikmel, kes ei ole nõus vastuvõetud otsusega on õigus esitada linnavalitsusele eriarvamus komisjoni otsuse kohta. Eriarvamuse esitamist fikseeritakse protokollis.

§13. Komisjoni koosoleku protokollid peavad olema kättesaadavad igaühele linnakantseleis. Üldkättesaadavaks ei tehta protokollides sisalduvaid andmeid, mille väljastamine on seadusega piiratud või mõeldud linna ametiasutuste siseseks kasutamiseks.

§14. Narva Linnavalitsuse Linnavara- ja majandusamet korraldab komisjoni koosolekul vastuvõetud otsuse alusel ettepaneku tegemise haldusakti vastuvõtmiseks linnavolikogule või linnavalitsusele, vastavalt nende pädevusele. 

2.peatükk

RAKENDUSSÄTTED

§15. Tunnistada kehtetuks Narva Linnavalitsuse 06.05.1998 a. korraldus nr 529-k „Narva linnavalitsuse linnavarakomisjoni põhimääruse kinnitamine“.

§16. Määrus jõustub seadusega sätestatud korras.

Tarmo Tammiste 





Ants Liimets

Narva linnapea
   




Narva linnasekretär
